Source: https://buntetojog.info/szakvizsga/gyakori-szakvizsgakerdesek-bunteto-eljarasjog/
Timestamp: 2020-07-08 09:53:00
Document Index: 18811267

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'in dubio', 'bíróság ', 'bíróság ', 'bíróság ']

Gyakori szakvizsgakérdések - Büntető eljárásjog - Büntetőjog.Infó
– A Be. Alapelvei.
– BK 149.
– Ismertesse az ártatlanság vélelmét!
– Melyek azok a speciális eljárások a Be-ben, ahol kötelező védői képviselet?
– Mit tehet az ügyvéd, amennyiben ügyfele külföldi állampolgár és halálos közúti baleset okozása miatt útlevelét bevonták, azonban ügyfelének családi okok miatt halaszthatatlanul haza kell utaznia?
– Óvadék, lényege, célja, mikor jár vissza?
– Sértett, magánvádló, magánfél, magánindítvány, pótmagánvádló, és minden, ami ehhez kapcsolódik.
– A magánfél. (Részletesen.)
– Bíróságok hatásköre és illetékessége.
– Be hatálya, hogyan érvényesül a hatály felülvizsgálati eljárásban?
– Az eljárási feladatok megoszlása és a vádelv.
– A megyei bíróság hatáskörébe tartozó bcs-ek.
– A megyei bíróság székhelyén működő helyi bíróság kizárólagos illetékessége.
– A bíró kizárása.
– A bíróság összetétele.
– Lehet-e egyszerre előzetes letartóztatást és óvadékot elrendelni? (Igen, előzetesről döntés, benne az óvadék letételére utalás)
– Nyomozás határideje, meghosszabbítása.
– A nyomozás megszüntetésének okai.
– Nyomozási bíróról mindent + mikor jár el nem a nyomozással, hanem a tárgyalási szakkal kapcsolatban? Ki ő? Mi a hatásköre, illetékessége?
– Nyomozási cselekmények elleni jogorvoslat. (mikor jut el a bíróságig, mely esetekben)
– Mikor van halasztó hatáya a nyomozási bíró végzése elleni fellebbezésnek?
– A pótmagánvád feltételei.
– Fiatalkorú előzetes letartóztatása.
– A magánvádas eljárás megszüntetése személyes meghallgatáson.
– A vád módosítása.
– Megalapozatlanság.
– Szankciók tárgyalás mellőzése esetén.
– Ismertesse a tanúvédelem főbb formáit és eljárási szabályait!
– A tanú fogalma, abszolút és relatív tanúzási akadályok.
– Magánvád  pótmagánvád.
– Milyen lehetőségei vannak az ügyésznek arra, hogy egy ügyben elkerülje a vádemelést?
– Előzetes letartóztatás.
– A vádirat részei.
– A vádemelés.
– A Kulcsár – féle elhíresült kihallgatásról fejtsem ki a véleményem, illetve annak kapcsán számos Be-szabályon végigmentünk, pl. gyan. és védő vonatkozó jogai, indítványtétel, kérdezés, kihallgatás alatt hogyan lehet értekezni a védővel, mi a helyzet a szó szerinti jegyzőkönyvezéssel.
– Előzetes letartóztatás tartama, ki, mikor hosszabbít, felülvizsgálat.
– Mikortól indul a büntetőeljárás (már a halaszthatatlan nyomozati cselekménnyel, nem csak a nyomozás elrendelésével). Ehhez az 1/2004 és a 2/2004 BJE.
– Vádelejtés, vádkiterjesztés.
– Hogyan indul meg a büntetőeljárás?
– A feljelentés elutasítása.
– A bíróság elé állítás részletes szabályai. (határidő, ki, milyen feltételekkel)
– A tárgyalás mellőzése.
– Lemondás a tárgyalásról.
– Mikor törvényes a vád? (pl. törvényes-e, ha hiányzik belőle a vádolom szó -nem)
– Mi van, ha a vádirat szerint háromrendbeli a bűncselekmény, de az ügyész csak kettő miatt emel vádat?
– Mi van, ha egy bűncselekménnyel több különböző bűncselekmény is megvalósul -a halmazat valós -, de az ügyész csak egyben emel vádat?
– Mi a távoltartás?
– Eljárás a terhelt távollétében.
– Törvényes vád mit jelent, mi van akkor ha az elsőfokú bíróság észleli hogy a vád nem törvényes, illetve ha a másodfokú bíróság észleli (elsőfokú megszünteti az eljárást, másodfok – abszolút eljárási hibaként értékeli – és hatályon kívül helyezi az elsőfokú bíróság ítéletét)
– Előzetes letartoztatás feltételei, tartama.
– Bíróság elé állítás feltételei.
– A lefoglalás.
– Tárgyi bizonyítási eszköz.
– A tényállás megalapozottsága.
– A vádirat benyújtásáig a nyomozási bíró által elrendelt előzetes letartóztatást egy év után ki hosszabbíthatja meg? (megyei bíróság egyesbíróként eljárva)
– Az okirat.
– Más szakértő kirendelése.
– A szakértő.
– Felülvizsgálati okok.
– A különösen védett tanú.
– A bűnügyi költség.
– A tárgyalás megnyitása és megkezdése, valamint a hozzájuk fűződő jogkövetkezmények (pl. áttétel).
– A tanú kihallgatása, mit kell szó szerint jegyzőkönyvezni?
– A súlyosítási tilalom.
– Bíró cselekvési lehetőségei, amennyiben az ügyvéd illetve az ügyész ittas állapotban érkezik meg a tárgyalásra.
– Mikor és kinek lehet rendbírságot kiszabni?
– Perbeszédek.
– Jogorvoslat – fellebbezési határidők.
– Eltérhet-e a védő és a terhelt fellebbezése egymástól?
– Ügyészi fellebbezés határideje ha az ügyész nincs jelen az ítélet kihirdetésekor.
– Pervezető végzések ellen van-e jogorvoslati lehetőség?
– Az utolsó szó után köteles-e a bíróság határozatot hozni? (A válasz: nem, újra megnyithatja a bizonyítási eljárást)
– Ha az ügyész nem fellebbez súlyosításért, hogy lehet, hogy a másodfok után a vádlottnak mégis többet kell leülnie? ( az első fok pl. nem zárta ki a feltételesből)
– Mit jelent a vádhoz kötöttség elve?
– Vádelv, vádhoz kötöttség, kötve van-e a bíróság a vádhoz? (a minősítésben nem, csak a tényállásban) – Jogegységi eljárás.
– Fellebbezésre ki jogosult, mi ellen, milyen határidőben?
– Melyik az a végzés, amely ellen nem a fellebbezés a jogorvoslati forma (a tárgyalás mellőzésével hozott);
– Súlyosítási tilalom részletesen, példákkal (a vizsgáztató arra, volt kíváncsi, hogy a gyakorlatban is tudom-e alkalmazni),
– Elsőfokú ítélet ellen ki nyújthat be fellebbezést?
– Az ügyész milyen irányban fellebbezhet? (Vádlott javára és terhére is)
– A tanú mentessége.
– Tanúvédelem (a védelmi program részletesen).
– Különleges eljárások felsorolása.
– Különleges eljárások közül melyik az , ahol mindenképpen kell tárgyalást tartani? (Kényszergyógykezelés felülvizsgálata)
– Tanúzási akadályok.
– 14 évet be nem töltött tanú meghallgatásának szabályai.
– Bizonyítási eljárásokat egyenként bemutatni.
– Részletezze, hogyan történik a terhelt kihallgatása, mit és milyen sorrendben kérdeznek tőle, és mire kell figyelmeztetni? Hol írja alá a terhelt a kihallgatási jegyzőkönyvet? Mi van akkor, ha a terhelt a nyomozási szakban tett vallomást, azonban a bírósági szakban megtagadja a vallomástételt? A bíróság ismételten ugyanazokra a tényekre figyelmezteti a terheltet kihallgatása előtt, mint amikre a nyomozó hatóság már megtette?
– Terhelt helyzetével kapcsolatos alapelvek (önvádra kötelezés tilalma, bizonyítási teher, in dubio pro reo)
– 14. év alatti személy kihallgatása (idézhető-e – nem, ha közben betölti a 14. évet történik-e változás)
– Tanú kihallgatásának szabályai.
– Köteles-e a bíróság hivatalból vizsgálni a bizonyítékokat (kapcsolódó kérdés: szokott-e BH-kat olvasni- itt ugyanis arra voltak kíváncsiak – amire van pár BH, meg a Bh. 2004/8. Fórum rovatában is megjelent egy Be-magyarázat és abban is benne volt – hogy a bíróság hivatalból is köteles beszerezni, de nem felkutatni a bizonyítékokat – a kettő ugyanis nem ugyanaz és ez nagyon fontos)
– Vesse össze az abszolút és relatív hatályon kívül helyezési okokat!
– A polgári jogi igény kapcsán a kár és a vagyoni hátrány elhatárolása.
– Perbeszédek, felszólalások, ki melyikre jogosult.
– Mi van ha a sértett a felszólalása során adja elő, hogy tulajdonképpen ő nem a vádlottra haragszik, hanem az egyik tanúra, aki őt megverte. (A kérdés lényege, hogy a perbeszédek elmondása után a bíróság ismét megnyithatja a bizonyítási eljárást, majd az új bizonyítékra figyelemmel kérhető a tárgyalás elnapolása.)
– Perújítási okok a büntetőeljárásban.
– A fiatalkorúak elleni eljárások specialitásai.
– Ha egy személy tanúként kihallgatnak, majd később gyanúsított lesz, fel lehet-e használni a tanúként tett vallomását?
– A harmadfokú eljárás.